Tartu Ülikooli üliõpilasesindus

Tartu Ülikooli üliõpilasesindus (TÜÜE) on üliõpilaste huvide, õiguste, vajaduste ja kohustuste eest seisev üliõpilaste esindusorgan Tartu Ülikoolis. Üliõpilasesinduse valimise õigus on vastavalt Kõrgharidusseadusele kõigil Tartu Ülikooli üliõpilastel.

Üliõpilasesindus valib üliõpilaste seast juhatuse esimehe, keda nimetatakse üliõpilaskonna esimeheks. TÜ üliõpilaskonna põhikiri sätestab lisaks esimehele veel üliõpilaskonna aseesimeeste valimise. 

Üliõpilasesinduse struktuuri kuuluvad instituutide üliõpilaskogud (mis moodustuvad iga instituudi nõukogus olevatest üliõpilasesindajatest), valdkondade üliõpilaskogud, üliõpilaste esindajad Tartu Ülikooli senatis, üliõpilaskonna büroo ja üliõpilaskonna juhatus, samuti kõik ajutistesse ja alalistesse komisjonidesse nimetatud üliõpilaste esindajad.

Ajalugu 
Tartu Ülikooli üliõpilaste esimese demokraatlikult valitud esindusorgani asutamiskoosolek toimus Tartu Ülikooli peahoone aulas 16.–17. mai 1920. 1920ndatel jagunes (tollase nimega) Üliõpilaskonna Edustuse töö alalisteks ja ajutisteks toimkondadeks, üliõpilasmaja ja üliõpilasköögiga tegeles majandustoimkond. Nõukogude okupatsiooni algusega 1940. aastal Edustuse tegevus sunniviisiliselt lõpetati. Üliõpilaste esindusorganisatsiooni taasasutamise idee pakuti taas välja 1990. aastal – sama sügisel kuulutati välja vabad valimised üliõpilasesindajate valimiseks. Aastast 1996 on kasutatud nime Tartu Ülikooli üliõpilasesindus ehk TÜÜE.

Üliõpilaskonna juhatus läbi aastate 
 Katariina Sofia Päts (üliõpilaskonna esimees), Hanna Britt Soots, Siret Siim
Karl Lembit Laane (üliõpilaskonna esimees), Helo Liis Soodla, Trine Tamm

 Allan Aksiim (üliõpilaskonna esimees), Helo Liis Soodla, Trine Tamm

 Allan Aksiim (üliõpilaskonna esimees), Karl Lembit Laane, Kristel Jakobson

 Allan Aksiim (üliõpilaskonna esimees), Eleri Pilliroog, Sven Anderson

 Eleri Pilliroog (üliõpilaskonna esimehe kt), Sven Anderson

 Taavi Vanaveski (üliõpilaskonna esimees), Eleri Pilliroog, Sven Anderson

 Reelika Alunurm (üliõpilaskonna esimees), Silvia-Kristiin Kask, Mariliis Vaht

 Reelika Alunurm, (üliõpilaskonna esimees), Silvia-Kristiin Kask Mari Anne Rosalie Valberg (neiup. Leškina) 

 Martin Noorkõiv (üliõpilaskonna esimees), Liina Lumiste (neiup. Hirv), Mari Anne Rosalie Valberg (alates 2015. oktoober, neiup. Leškina)

 Martin Noorkõiv (üliõpilaskonna esimees), Liina Lumiste (neiup. Hirv), Mirell Prosa

 Kaspar Kruup (üliõpilaskonna esimees), Martin Noorkõiv, Marge Vaikjärv (neiup. Arge)

 Erik Raudsepp (üliõpilaskonna esimees), Kaspar Kruup, Oliver Rosenbaum

 Alo Lõoke (üliõpilaskonna esimees)
Gilber Kask (üliõpilaskonna esimees), Robert Sarv, Pille-Riin Raudsepp
Marek Herm (üliõpilaskonna esimees)
Margus Purlau (üliõpilaskonna esimees), Margus Valdre (abiesimees)
Peep Käiss (üliõpilaskonna esimees)
Kalmer Tera (üliõpilaskonna esimees)
Hannes Klaas (üliõpilaskonna esimees)
Martin Hallik (üliõpilaskonna esimees)

Tuntud vilistlasi 

 Marju-Himma Kadakas (üliõpilasesindaja 2007) - Eesti teadusajakirjanik
Kerstin-Oudekki Loone (üliõpilasesinduse sotsiaaltoimkonna esimees) - õppejõud ja poliitik
Fred Puss (üliõpilasesindaja 1997) - Eesti ajaloolane ja genealoog
Arne Otter - Eesti poliitik ja üliõpilasaktivist
Leif Kalev (Edustuse liige 1995) - riigiametnik ja Tallinna Ülikooli õppejõud
Ken-Marti Vaher (Edustuse revisjonikomisjoni esimees) - Eesti poliitik
Urmas Reinsalu - poliitik, praegune välisminister

 Urmas Paet (Edustuse liige 1993) - poliitik, Euroopa Parlamendi saadik

 Kaarel Tarand (Edustuse liige 1990) - ajakirjanik

 Ilmar Tõnisson (1932 valitud Edustuse esimeheks) - Eesti poliitik, Jaan Tõnissoni poeg

 Erika Veidenbaum-Nivanka (üliõpilaskonna välistoimkonna juhataja) - Eesti ringhäälingu esimene naisdiktor

 Hugo Kukke (1923 valitud Edustuse esimeheks) - Riigikogu kahe koosseisu liige ja Konstantin Pätsi valitsuses haridus- ja sotsiaalminister

Viited

Välislingid
 Koduleht
 TÜÜE tegemistest puust ja punaseks (TÜ üliõpilasesinduse tegevusest ülevaateartikkel oktoober 2020)

Tartu Ülikool
Eesti üliõpilasorganisatsioonid